മരിച്ചു പോയ ഭര്ത്താവിനൊപ്പം യാത്ര ഇഷ്ടം കൂടിയപ്പോള് ചിതാഭസ്മവും ആഹാരമാക്കി യുവതി മരണപ്പെട്ട ഭര്ത്താവിന്റെ ഓര്മ്മകള് നിലനിര്ത്താന് അദ്ദേഹത്തെ ദഹിപ്പിച്ച ചാരം എല്ലാ ദിവസവും കഴിക്കുന്നുണ്ടെന്ന വാദവുമായി യുവതി. ബ്രിട്ടനിലെ കാസി എന്ന 26കാരിയാണ് വിചിത്രമായ പ്രവര്ത്തിയിലൂടെ ആളുകളെ ഞെട്ടിച്ചിരിക്കുന്നത്. ഭര്ത്താവായിരുന്ന സീനിനെ മറക്കാന് ആഗ്രഹിക്കാത്തതിനാല് പോകുന്നിടത്തെല്ലാം സീനിനെ ദഹിപ്പിച്ച ചാരം കൊണ്ടു പോകുമെന്നും, ഇടയ്ക്കെല്ലാം അത് എടുത്ത് കഴിക്കുമെന്നുമാണ് കാസി പറയുന്നത്. 2009ലാണ് കാസിയും സീനും വിവാഹിതരാകുന്നത്. എന്നാല് അപ്രതീക്ഷിതമായെത്തിയ ചില രോഗങ്ങളെ തുടര്ന്ന് സീന് മരിച്ചു. ഇതിന് ശേഷം കാസി പോകുന്നിടത്തെല്ലാം ഭര്ത്താവിനെ ദഹിപ്പിച്ച ചാരവും കൊണ്ടുപോകാന് തുടങ്ങി. ഞാന് എന്റെ ഭര്ത്താവിനെ എല്ലായിടത്തും കൊണ്ടുപോകും. ഷോപ്പിങ്ങിന്, സിനിമയ്ക്ക്, കടകളില്, ഹോട്ടലില് അങ്ങിനെ എവിടെ പോകുന്നോ അവിടെയെല്ലാം ഞാന് അദ്ദേഹത്തേയും കൂട്ടും കാസി പറയുന്നു. ആത്മാര്ത്ഥ സ്നേഹമെന്ന് ചിലര് പ്രശംസിച്ചെങ്കിലും, ആളുകള് ഞെട്ടിയത് കാസിയുടെ മറ്റൊരു വെളിപ്പെടുത്തലിലാണ്. ഈ ചാരം ഇവര് ഇടയ്ക്ക് കഴിക്കാറുമുണ്ട്. ഭര്ത്താവിനെ ദഹിപ്പിച്ച ചാരം കഴിക്കുന്നത് തനിക്ക് നിര്ത്താനാകുന്നില്ലെന്നും കാസി പറയുന്നു. അദ്ദേഹത്തിന്റെ ഓര്മ്മകള് മായ്ച്ചു കളയണമെന്ന് ഞാന് ഒരിക്കലും ആഗ്രഹിക്കുന്നില്ല. എന്റെ ഭര്ത്താവാണത്. ചാരം പുരണ്ട കൈകളും ഞാന് പൂര്ണമായും നക്കിയെടുക്കും. കഴിഞ്ഞ രണ്ട് മാസത്തോളമായി ഞാന് ഇങ്ങനെ കഴിക്കുന്നു. ഇപ്പോള് ഇത് നിര്ത്താനാകുന്നില്ല. കാസി പറയുന്നു. സാധാരണ ഭക്ഷണം പോലെ എപ്പോഴും കഴിക്കാനാകാത്തതില് ദിവസം അഞ്ചോ ആറോ തവണയായാണ് കാസി ചാരം കഴിക്കുന്നത്. ഇത് എങ്ങനെയാണ് കഴിക്കുന്നതെന്നും കാസി വ്യക്തമാക്കുന്നുണ്ട്. പ്രത്യേകമായി തയ്യാറാക്കിയ പെട്ടിക്കുള്ളിലാണ് ചാരം സൂക്ഷിച്ചിരിക്കുന്നത്. ഇതിനുള്ളിലേക്ക് വിരല് ഇട്ട് കറക്കിയതിന് ശേഷം കൈവിരല് പൂര്ണമായും നക്കിയെടുത്താണ് കഴിക്കുന്നത്. ചീഞ്ഞ മുട്ടയുടെയോ, സാന്റ് പേപ്പറിന്റെയോ ഒക്കെ രൂചിയാണ് ഈ ചാരത്തിനെന്നാണ് കാസി പറയുന്നത്. എപ്പോഴും കഴിക്കുന്നത് കൊണ്ട് തന്നെ ഈ രുചി തനിക്ക് പരിചിതമായെന്നും അവര് പറയുന്നു. ഇങ്ങനെ കഴിക്കുന്നത് തനിക്ക് വളരെ സന്തോഷം തരുന്നുവെന്നും അവര് പറയുന്നു. The post മരിച്ചു പോയ ഭര്ത്താവിനൊപ്പം യാത്ര ഇഷ്ടം കൂടിയപ്പോള് ചിതാഭസ്മവും ആഹാരമാക്കി യുവതി appeared first on Sathyam Online.